CELEX: 32008R0737
Language: hr
Date: 2008-07-28 00:00:00
Title: Uredba Komisije (EZ) br. 737/2008 od 28. srpnja 2008. o određivanju referentnih laboratorija Zajednice za bolesti rakova, bjesnoću i tuberkulozu goveda, utvrđivanju dodatnih odgovornosti i zadataka referentnih laboratorija Zajednice za bjesnoću i tuberkulozu goveda i o izmjeni Priloga VII. Uredbi (EZ) br. 882/2004 Europskog parlamenta i Vijeća

03/Sv. 034
            
            
               HR
            
            
               Službeni list Europske unije
            
            
               182
            
         32008R0737
   
               L 201/29
            
            
               SLUŽBENI LIST EUROPSKE UNIJE
            
            
               28.07.2008.
            
         
      UREDBA KOMISIJE (EZ) br. 737/2008
   od 28. srpnja 2008.
   o određivanju referentnih laboratorija Zajednice za bolesti rakova, bjesnoću i tuberkulozu goveda, utvrđivanju dodatnih odgovornosti i zadataka referentnih laboratorija Zajednice za bjesnoću i tuberkulozu goveda i o izmjeni Priloga VII. Uredbi (EZ) br. 882/2004 Europskog parlamenta i Vijeća
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja (1), a posebno njezin članak 32. stavke 5. i 6.,
   uzimajući u obzir Direktivu Vijeća 2006/88/EZ od 24. listopada 2006. o zahtjevima zdravlja životinja koji se primjenjuju na životinje akvakulture i njihove proizvode te o sprečavanju i suzbijanju određenih bolesti akvatičnih životinja (2), a posebno njezin članak 55. stavak 1.,
   budući da:
   
               (1)
            
            
               Uredbom (EZ) br. 882/2004 utvrđuju se opći zadaci, dužnosti i zahtjevi za referentne laboratorije Zajednice za hranu i hranu za životinje, te za zdravlje životinja. Referentni laboratoriji Zajednice za zdravlje životinja i žive životinje navedeni su u dijelu II. Priloga VII. toj Uredbi.
            
         
               (2)
            
            
               Direktivom 2006/88/EZ utvrđuju se zahtjevi zdravlja životinja za stavljanje na tržište, uvoz u Zajednicu i provoz kroz Zajednicu životinja akvakulture i njihovih proizvoda, te određene minimalne mjere sprečavanja i kontrole za određene bolesti tih životinja. U skladu s tom Direktivom referentni laboratoriji Zajednice za bolesti akvatičnih životinja moraju obavljati funkcije i dužnosti utvrđene u dijelu I. njezinog Priloga VI.
            
         
               (3)
            
            
               Nakon završetka postupka odabira u okviru natječaja za imenovanje, referentnim laboratorijem Zajednice za bolesti rakova treba imenovati Centre for Environment, Fisheries & Aquaculture Science (Cefas), Weymouth Laboratory, Ujedinjena Kraljevina.
            
         
               (4)
            
            
               Nakon završetka postupka odabira u okviru natječaja za imenovanje, referentnim laboratorijem Zajednice za bjesnoću treba imenovati Laboratoire d’études sur la rage et la pathologie des animaux sauvages, Agence Française de Sécurité Sanitaire des Aliments (AFSSA), Nancy, Francuska.
            
         
               (5)
            
            
               Nakon završetka postupka odabira u okviru natječaja za imenovanje, referentnim laboratorijem Zajednice za tuberkulozu goveda treba imenovati Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid, Madrid, Španjolska.
            
         
               (6)
            
            
               Referentne laboratorije Zajednice za bolesti rakova, bjesnoću i tuberkulozu goveda treba imenovati za početno razdoblje u trajanju od pet godina od 1. srpnja 2008. kako bi se moglo procijeniti njihov rad i sukladnost.
            
         
               (7)
            
            
               Uz opće funkcije i dužnosti koje su utvrđene u članku 32. stavku 2. Uredbe (EZ) br. 882/2004, određene posebne odgovornosti i zadatke vezane uz obilježja uzročnika bolesti potrebno je provoditi na razini Zajednice kako bi se osigurala bolja koordinacija. Stoga treba u ovoj Uredbi utvrditi te dodatne posebne odgovornosti i zadatke referentnih laboratorija Zajednice za bjesnoću i tuberkulozu goveda.
            
         
               (8)
            
            
               Stoga treba dio II. Priloga VII. Uredbi (EZ) br. 882/2004 sukladno tomu izmijeniti.
            
         
               (9)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Centre for Environment, Fisheries & Aquaculture Science (Cefas), Weymouth Laboratory, Ujedinjena Kraljevina, ovime se imenuje referentnim laboratorijem Zajednice za bolesti rakova od 1. srpnja 2008. do 30. lipnja 2013.
   Članak 2.
   Laboratoire d’études sur la rage et la pathologie des animaux sauvages, Agence Française de Sécurité Sanitaire des Aliments (AFSSA), Nancy, Francuska, ovime se imenuje referentnim laboratorijem Zajednice za bjesnoću od 1. srpnja 2008. do 30. lipnja 2013.
   Određene odgovornosti i zadaci tog laboratorija utvrđeni su u Prilogu I.
   Članak 3.
   Laboratorio de Vigilancia Veterinaria (VISAVET), Facultad de Veterinaria, Universidad Complutense de Madrid, Madrid, Španjolska, ovime se imenuje referentnim laboratorijem Zajednice za tuberkulozu goveda od 1. srpnja 2008. do 30. lipnja 2013.
   Određene odgovornosti i zadaci tog laboratorija utvrđeni su u Prilogu II.
   Članak 4.
   U dijelu II. Priloga VII. Uredbi (EZ) br. 882/2004 dodaju se sljedeće točke 15., 16. i 17.:
   
      
                  „15.
               
               
                  Referentni laboratorij Zajednice za bolesti rakova
                  
                              Centre for Environment, Fisheries & Aquaculture Science (Cefas)
                           
                        
                              Weymouth Laboratory
                           
                        
                              The Nothe
                           
                        
                              Barrack Road
                           
                        
                              Weymouth
                           
                        
                              Dorset DT4 8UB
                           
                        
                              Ujedinjena Kraljevina
                           
                        
            
                  16.
               
               
                  Referentni laboratorij Zajednice za bjesnoću
                  
                              AFSSA — Laboratoire d’études sur la rage et la pathologie des animaux sauvages, Nancy, Francuska
                           
                        
                              54220 Malzéville
                           
                        
                              Francuska
                           
                        
            
                  17.
               
               
                  Referentni laboratorij Zajednice za tuberkulozu goveda
                  
                              VISAVET — Laboratorio de vigilancia veterinaria, Facultad de Veterinaria, Universidad Complutense de Madrid
                           
                        
                              Avda. Puerta de Hierro, s/n. Ciudad Universitaria
                           
                        
                              28040 Madrid
                           
                        
                              Španjolska”
                           
                        
            
   Članak 5.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. srpnja 2008.
      
         
            Za Komisiju
         
         Androulla VASSILIOU
         
         
            Članica Komisije
         
      
   
   
      (1)  SL L 165, 30.4.2004., str. 1., kako je ispravljena u SL L 191, 28.5.2004., str. 1. Uredba kako je zadnje izmijenjena Uredbom Vijeća (EZ) br. 301/2008 (SL L 97, 9.4.2008., str. 85.).
   
      (2)  SL L 328, 24.11.2006., str. 14. Direktiva kako je izmijenjena Direktivom Komisije 2008/53/EZ (SL L 117, 1.5.2008., str. 27.).
   PRILOG I.
   ODREĐENE ODGOVORNOSTI I ZADACI REFERENTNOG LABORATORIJA ZAJEDNICE ZA BJESNOĆU
   Uz opće funkcije i dužnosti referentnih laboratorija Zajednice u području zdravlja životinja u skladu s člankom 32. stavkom 2. Uredbe (EZ) br. 882/2004, referentni laboratorij Zajednice za bjesnoću ima dužnosti i funkcije utvrđene u točkama 1. do 5.
   
               1.
            
            
               Uz savjetovanje s Komisijom koordinira metode koje se koriste u državama članicama za dijagnosticiranje bjesnoće, a posebno tako da:
               
                           (a)
                        
                        
                           tipizira, pohranjuje i dobavlja sojeve virusa bjesnoće;
                        
                     
                           (b)
                        
                        
                           priprema, provjerava i dobavlja međunarodne standardne serume i druge referentne reagense nacionalnim referentnim laboratorijima s ciljem standardizacije testova i reagensa koji se koriste u državama članicama;
                        
                     
                           (c)
                        
                        
                           validira referentne reagense, uključujući antigene i nacionalne standardne serume koje dostavljaju nacionalni referentni laboratoriji;
                        
                     
                           (d)
                        
                        
                           uspostavi i održava banku seruma i zbirku virusa bjesnoće, te da održava bazu podataka sojeva izoliranih u čitavoj Zajednici, uključujući tipizaciju;
                        
                     
                           (e)
                        
                        
                           organizira periodične usporedne testove dijagnostičkih postupaka na razini Zajednice i provodi testove uspješnosti nacionalnih referentnih laboratorija;
                        
                     
                           (f)
                        
                        
                           prikuplja i uspoređuje podatke i informacije o metodama dijagnostike koje se koriste i rezultatima testova koji se provode u Zajednici;
                        
                     
                           (g)
                        
                        
                           karakterizira virus bjesnoće uporabom najmodernijih raspoloživih metoda s ciljem boljeg razumijevanja epidemiologije te bolesti;
                        
                     
                           (h)
                        
                        
                           prati razvoj nadziranja, epidemiologije i sprečavanja bjesnoće u svijetu;
                        
                     
                           (i)
                        
                        
                           stječe detaljno znanje o pripremi i uporabi proizvoda veterinarske imunologije koji se koriste za iskorjenjivanje i kontrolu bjesnoće, uključujući procjenu cjepiva.
                        
                     
         
               2.
            
            
               Potiče usklađivanje tehnika u cijeloj Zajednici, a posebno tako da utvrdi standardne metodologije testa.
            
         
               3.
            
            
               Organizira radionice za nacionalne referentne laboratorije, kako je utvrđeno u programu rada i godišnjem proračunu iz članaka 2. do 4. Uredbe Komisije (EZ) br. 156/2004 (1), uključujući izobrazbu stručnjaka iz država članica i, prema potrebi, trećih zemalja o novim analitičkim metodologijama.
            
         
               4.
            
            
               Pruža tehničku pomoć Komisiji i, na njezin zahtjev, sudjeluje na međunarodnim forumima o bjesnoći, a posebno u vezi sa standardizacijom analitičkih dijagnostičkih metoda i njihovom provedbom.
            
         
               5.
            
            
               Obavlja istraživačke aktivnosti i, kad god je moguće, koordinira istraživačke aktivnosti usmjerene k unaprjeđenju kontrole i iskorjenjivanju bjesnoće, a posebno tako da:
               
                           (a)
                        
                        
                           provodi ili surađuje s nacionalnim referentnim laboratorijima u provedbi pokusa validacije testa;
                        
                     
                           (b)
                        
                        
                           pruža znanstvene savjete Komisiji i prikuplja informacije i izvješća povezana s aktivnostima referentnog laboratorija Zajednice.
                        
                     
         
      (1)  SL L 27, 30.1.2004., str. 5.
   PRILOG II.
   ODREĐENE ODGOVORNOSTI I ZADACI REFERENTNOG LABORATORIJA ZAJEDNICE ZA TUBERKULOZU GOVEDA
   Uz opće funkcije i dužnosti referentnih laboratorija Zajednice u području zdravlja životinja u skladu s člankom 32. stavkom 2. Uredbe (EZ) br. 882/2004, referentni laboratorij Zajednice za tuberkulozu goveda ima dužnosti i funkcije utvrđene u točkama 1. do 5.
   
               1.
            
            
               Uz savjetovanje s Komisijom koordinira metode koje se koriste u državama članicama za dijagnosticiranje tuberkuloze goveda, a posebno tako da:
               
                           (a)
                        
                        
                           tipizira, pohranjuje i dobavlja sojeve Mycobacterium sp. koji uzrokuju tuberkulozu u životinja;
                        
                     
                           (b)
                        
                        
                           priprema, provjerava i dobavlja referentne reagense nacionalnim referentnim laboratorijima s ciljem standardizacije testova i reagensa koji se koriste u državama članicama;
                        
                     
                           (c)
                        
                        
                           validira referentne reagense, uključujući antigene i tuberkuline koje dostavljaju nacionalni referentni laboratoriji za tuberkulozu goveda;
                        
                     
                           (d)
                        
                        
                           uspostavi i održava zbirku Mycobacterium sp. koji uzrokuju tuberkulozu u životinja, te da održava bazu podataka sojeva izoliranih u cijeloj Zajednici, uključujući tipizaciju;
                        
                     
                           (e)
                        
                        
                           organizira periodične usporedne testove dijagnostičkih postupaka na razini Zajednice i provodi testove uspješnosti nacionalnih referentnih laboratorija;
                        
                     
                           (f)
                        
                        
                           prikuplja i uspoređuje podatke i informacije o metodama dijagnostike koje se koriste i rezultatima testova koji se provode u Zajednici;
                        
                     
                           (g)
                        
                        
                           karakterizira Mycobacterium sp. koji uzrokuju tuberkulozu u životinja uporabom najmodernijih raspoloživih metoda s ciljem boljeg razumijevanja epidemiologije te bolesti;
                        
                     
                           (h)
                        
                        
                           prati razvoj nadziranja, epidemiologije i sprječavanja tuberkuloze goveda u svijetu;
                        
                     
                           (i)
                        
                        
                           stječe detaljno znanje o pripremi i uporabi proizvoda veterinarske imunologije koji se koriste za iskorjenjivanje i kontrolu tuberkuloze goveda, uključujući procjenu cjepiva.
                        
                     
         
               2.
            
            
               Potiče usklađivanje tehnika u cijeloj Zajednici, a posebno tako da utvrdi standardne metodologije testa.
            
         
               3.
            
            
               Organizira radionice za nacionalne referentne laboratorije, kako je utvrđeno u programu rada i godišnjem proračunu iz članaka 2. do 4. Uredbe (EZ) br. 156/2004, uključujući izobrazbu stručnjaka iz država članica i, prema potrebi, trećih zemalja o novim analitičkim metodologijama.
            
         
               4.
            
            
               Pruža tehničku pomoć Komisiji i, na njezin zahtjev, sudjeluje na međunarodnim forumima o dijagnostici tuberkuloze goveda, a posebno u vezi sa standardizacijom analitičkih dijagnostičkih metoda i njihovom provedbom.
            
         
               5.
            
            
               Obavlja istraživačke aktivnosti i, kad god je moguće, koordinira istraživačke aktivnosti usmjerene k unaprjeđenju kontrole i iskorjenjivanju tuberkuloze goveda, a posebno tako da:
               
                           (a)
                        
                        
                           provodi ili surađuje s nacionalnim referentnim laboratorijima u provedbi pokusa validacije testa;
                        
                     
                           (b)
                        
                        
                           pruža znanstvene savjete Komisiji i prikuplja informacije i izvješća povezana s aktivnostima referentnog laboratorija Zajednice.